În familia lui George Simion a apărut o schimbare importantă. Mai precis, soția lui este deja însărcinată în 7 luni. Urmăritorii liderului AUR au putut afla de această schimbare dintr-o postare a Ilincăi Simion pe rețelele de socializare. Mai mult, fanii au aflat și că viitorul bebeluș va fi un băiețel.
A apărut o schimbare importantă în viața lui George Simion
Imaginile publicate de Ilinca Simion o prezintă pe aceasta schimbată în bine și fericită. Aflată în 7 luni de sarcină la acest moment, ar însemna că soția liderului AUR ar trebui să aducă pe lume bebelușul undeva prin luna mai.
Totodată, imaginile publicate de Ilinca Simion au strâns mii de aprecieri și sute de comentarii. Urmăritorii ei au felicitat-o și au transmis mai multe urări de bine.
"Cea mai frumoasă surpriză", "Sunteți binecuvântați", "Dumnezeu să fie cu voi!", sunt doar câteva dintre comentarii.
Nunta a avut loc într-un spațiu mioritic, în comuna Măciuca
Amintim că decizia lui George Simion de a invita românii la nunta sa a generat mai multe reacții. Evenimentul a avut loc într-un spațiu mioritic, în comuna Măciuca. La momentul respectiv, politicianul a oferit mai multe informații despre ce va face cu banii strânși după nuntă.
În primul rând, el a subliniat că "nunta este un prilej de bucurie". Totodată, Simion a spus că cel mai mare cadou pentru ei a fost prezența tuturor.
Liderul AUR spunea și că darul era opțional. Chiar și așa, el promitea că banii primiți vor merge către "oamenii necăjiți care nu au posibilitatea de a beneficia de asistență medicală".
"Nunta este un prilej de bucurie. Cel mai mare cadou pentru noi este ca toți cei care vor să ne fie alături în această zi să fie acolo, fără a-și pune problema unei sume de bani. Așadar, darul/cinstea sau ajutorul pentru tinerii însurăței este OPȚIONAL la nunta noastră. Cei care vor să ofere o sumă de bani, am prefera să o facă la petrecere sau prin cont bancar către Fundația aleasă de noi. Banii vor merge pentru oamenii necăjiți care nu au posibilitatea de a beneficia de asistență medicală", a transmis George Simion.
În altă ordine de idei, politicianul l-a nominalizat pe celebrul actor Dan Puric în cursa pentru alegerile prezidențiale.
El a explicat că actorul este unul dintre oamenii cu care împărtășește foarte multe valori.